 ŞERBAN FOARŢĂ „Simpleroze" Un manierist, în sensul propriu al cuvîntului, este Şerban Foarţă, care scrie „pour Ies Enfants et pour Ies Raffines", după cum ne avertizează el însuşi prin motto-ul luat din Max Jacob Poetul e un dansator pe funie, jongler de cuvinte, inventator de rime rare („ boule-de-neige / bej", „ Istambul /preambul", „ La Manche f etanş", „ancore'ancora", „indiferenţa/Fayenza", „balon/Bayonne", „Paul C elan / porcelan", „Biedermayer / aer" - aici avînd precursor pe G Călinescu, dar care scria „aier" ş a ), exhibiţionist plin de ingenuitate şi de har Poeziile sînt o cutie cu surprize, din care se scot cele mai neaşteptate lucruri Calamburul e cultivat cu savoare: ,, Estimp un peştişor maro / trecu pe lingă unu' roşu, / cu solzi ca asul de caro, / dînd naştere unui maroşu, / care -nţeles cu unu' roz, / îmi ticluiră un maroz " Sau: „Domnişoara cinefile / din Los Angeles Vew York / cine filele vă-ntoarce?" Un ciclu din volumul Simpleroze se intitulează Poeme perifeerice Chiar titlul volumului se pretează la un joc de cuvinte, dovadă acest catren dintr-o poezie: „Roze albe, roşii roze, ro:e roz / Ce frumoase roze! Parcă sînt pictate / Una dintre ele ft-vei inîine, poate, /prin metempsihoză, par une symplerose" O notă de subsol explică ce înseamnă „symplerose" la primii platonicieni Ca la orice manierist, aceste echivocuri sînt deliberate, ca şi reluările, cu subtile modificări, ale unor ritmuri sau versuri cunoscute: „Acolo un rîu de lapte între două vîrste cură, / cu-ale cărui spumegate valuri ca cum Leandru lupt / Ori mai ţii aceeaşi (mică) floare de-oleandru-n gură? / Măduva acelui flaut, f u, demult o voi fi supt" Să remarcăm şi rimele interioare Aceste delicioase artificii, împinse uneori pînă la saţietate, marchează un lirism sentimental Bufoneria e de obicei, în poezie, o formă a sentimentalismului Poetul se joacă pe sine, compunîndu-şi „biografia" unui matroz ce a călătorit pe Planeta Roz Ajegoria micului basm e destul de transparentă, ca în Cartea cu Apolidor a lui Gellu Naum Matrozul e un seducător care „ne-a dat inima în gaj", care, cu alte cuvinte, se foloseşte de ingenuitate ca să ne reţină atenţia Sulemenelile şi extravaganţele ţin de calcul, sînt o strategie lirică: „Mai lasă-mă-n răstimpul roz, / să mai dansez puţin pe funie! / Sulemenit cu chinoroz, /aşteaptă de prin luna iilnie, /la curtea noastră un matroz: // uite-/ acolo, în tangaj, / pe cea mai deşirată scară, / cu tot: cu arme şi bagaj / Să nu mi-l faceţi de ocară, / căci ne-a dat '"'mă in u cft*^£Sr*c^' ^/ /t ^'^i^f'*» "e-° * '« acest K* '"** - ?' * m^ dea ^Ot f' #<>* ca *»* / * ^ *** Şerban Foarţă subtile, / nemaiînţelegind, atunci, nici ei / de ce-ait dat curs, aşijderi unor zei, / atîtor lumi de farfurii şi bile // Epuer si mouve, domnule jongler " Bilele şi farfuriile cîntate în poezie, ca şi oul lui Ion Barbu, sînt, deci, cum s-ar zice, „dogmatice" (adică simbolice) (România literară, nr , ) „Şalul, eşarpele Isadorei" Preţiozitata manieristă a lui Şerban Foarţă îşi vădeşte mai mult decît oricînd, în recenta plachetă, substratul ludic Pe prima copertă citim: Şalul, eşarpele Isadorei, iar pe clapă, cîteva versuri din Fularul lui M R Paraschivescu Pe ultima: Şalul e şarpele Isadorei, iar pe clapă, un pasaj din Leş Enfants terribles de Jean Cocteau, Volumul e dedicat la început lui Cocteau („A Jean Cocteau, agent, coque, taudde nos bateaux en papier") şi la sfîrşit lui M R Paraschivescu („A M R P , ăme, air et paix de nos chateauy de cartes") Cum se vede, din chiar această dispoziţie grafică, e vorba de o carte „qui se mordla queue", cum ar spune autorul, care adică s-ar putea citi în ambele sensuri O Antistrofă, bazată pe omofonic, ne dă o idee relativă de o asemenea lectură: „Rosine, Edith, Alice: adore-i / şalul, eşarpele de lux / Şalul e şarpele de lux, / roz inedit, al Isadorei!" Aer nu înseamnă aici numai ceea ce ştim cu toţii, dar şi „ o bucată de stofa sau de pînză de obicei pictată sau ţesută, cu care se acoperă vasele liturgice " în acest caz, „ a suprima aerul dintre cuvinte " vrea să spună mai mult decît părea a spune Poetul face la un moment dat elogiul materialelor, al strofelor şi ţesăturilor (de la firul Ariadnei, la o urzeală oarecare şi în fine la pînza păianjenului, simbol liric: „Arachne -oribilul păianjen - e cea sub semnul căreia stăm noi, urzindu-şi, ea, din propria-i substanţă, jur-împrejiiru-i, plnze febrire şi alegere; şalul radia! al - ei - ca o greşeală"), mod de a spune că esenţa poeziei e de natură textilă; „Şi totuşi, a iubi pentru el însuşi, la adăpost de fetişisme, eresuri, conotaţii, un fald de grea velură, un postav; a vedea într-un polog de andrinopol, aşijderea unor copii teribili, un semn de rău augur, de ne-oguri: prologul unor crlncene istorii; a afirma despre cutare Clitemnestră că este galeşă şi calmă ca m de mătase albă (cf Trist an Tzara, Oeil); a te încrede-n cînepă, în'lin; a nu avea încredere în moaruri; a spus că trocheele sunt stambe (cf M Eminescu, Cum negustorii din Constantinopol) ori stampe (imprimate / imprimeuri); a fi aspru şi băţos ca organdiul, ca şi, desigur, tot pe-atît de străveziu; a contempla mosseline-ul ca pe o şampanie rară; a inspira anume catifele ca pe nişte lîncede otrăvuri; Literatura română postbelică Poezia a iubi pentru frumoasele lor nume atlazuri, lastra, serasirul, buhurul, filendreşul, ecarlata; a suferi să nu auzi pe nimeni zicînd că-i place să viseze, în timp ce foarfecile-i intră, cu amploare, într-un cupon de şantung consistent!" Şi boa desemnează atît şarpele tropical, mai bine ştiut, eît şi un soi de şal din lînă ori din pene Titlul volumului, referindu-se la Isadora Duncan, se foloseşte de omonima aceasta Dar, desigur, jocul lingvistic abia începe Limba română, credeam, nu se pretează la omonimie (ca franceza, din cauza etimologismului): Şerban Foarţă pare decis să probeze contrariul El inventează nenumărate omonimii, unele mai surprinzătoare decît altele Cîteva sînt, şi poetic, admirabile, iată două catrene în care versurile l şi , şi , şi şi şi sînt omofone: „Doamne! Cu Pan, glicine, galeşi, / rup şi serafii (nea zăcînd), / rup şi se rafinează, cînd /doamne, cu panglici inegale, — şi // descoperă un ser afin / la maladie Azaleea / la mal adie, Az', aleea / descoperă un serafin " Sau această Placă (puţin) defectă: ,, Parfumurile unor crinoline ne par fumurile unor crini! O, luine par fumurile unor crinoline " Şi, în fine, după sistemul din primul exemplu: „Dw vitre, galb oval, e rodia l pe cer, a soarelui, din nou; / pe cer, a soarelui, din ou, / din vitreg alb oval: erodia // O apă, straja spre Levant, / cu tuberculoze-n aurora / cu tube roz E-n aur ora / O, a păstra japs relevant!" Gramatica şi textilele fac casă bună cu poezia, cînd nu se abuzează de ele Şerban Foarţă e un spirit inventiv, amator de filologicale, poet adevărat totuşi prin simţul limbii şi prin nu ştiu ce ingenuitate, chiar acolo unde efortul pare mai laborios Dacă în volumul lui anterior, Simpleroţe, poeziile aveau şi un sens dincolo de cuvinte (alegorii, fabule), aici ele se limitează să ţeasă un aer dens, inextricabil, ca o materie primară pentru un boa superb, ce se strînge în jurul gîtului poeziei; atenţie, doar, la cum a murit Isadora! (România literară, nr , ) 